stanford-oval/wikipedia huggingface dataset:
ברוך שפיגל

| --- | --- |

 לידה:  1948 (בן 77 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1966–1998 (כ־32 שנים)
 דרגה:    תת-אלוף
 תפקידים בשירות
 מפקד גדוד 12  מפקד חטיבה 408  מפקד חטיבת גולני  מפקד יחידת הקישור לכוחות זרים  סגן מתאם פעולות הממשלה בשטחים
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון   המערכה ברצועת הביטחון מבצע כחול וחום
 תפקידים אזרחיים
 יועץ לנשיא המדינה בנושא פרויקטים אזוריים
 
ברוך שפיגל (נולד ב-1948) הוא תת-אלוף במילואים בצה"ל, כיהן כמפקד חטיבת גולני וסגן מתאם פעולות הממשלה בשטחים.
ביוגרפיה

שפיגל נולד באיטליה התגייס לצה"ל בנובמבר 1966 לחטיבת גולני ושירת בסיירת החטיבתית. בגולני עבר מסלול הכשרה כלוחם, קורס מ"כים חי"ר וקורס סיור, והשתתף באימונים ופעילות מבצעית במסגרת הסיירת והחטיבה. שפיגל לחם במלחמת ששת הימים ובמלחמת יום הכיפורים לחם כאיש מילואים בסיירת בקרב החרמון. לאחר המלחמה שב לשירות קבע, השלים קורס קציני חי"ר בהצטיינות ושירת כמפקד מחלקה, סמ"פ ומפקד פלוגה בגדוד 51, סגן מפקד גדוד 13 (גדעון) וקצין האג"ם של החטיבה. קודם לדרגת סגן-אלוף ומונה למפקד גדוד 12 (ברק) והוביל אותו במלחמת לבנון הראשונה. לאחר המלחמה פיקד על בסיס האימונים החטיבתי. שירת כסגן מפקד חטיבת הנח"ל בשנים 1984–1985.
ב-1985 קודם לדרגת אלוף-משנה ומונה למפקד חטיבה 408, חטיבת חי"ר במילואים וב-1986 מונה למפקד בית הספר למ"כים. ב-1988 מונה למפקד חטיבת גולני, פיקד על הכוחות בשטח במבצע כחול וחום. בהמשך שירותו פיקד על יחידת הקישור לכוחות זרים בשנים 1992 עד 1995 וכסגן מתאם פעולות הממשלה בשטחים בשנים 1995 עד 1998.
לאחר שחרורו התבקש לחבר דו"ח לרמטכ"ל בנושא החיכוך בין הצבא, התושבים הפלסטינים והגורמים הבינלאומיים. וכן דו"ח בנושא מבצע חומת מגן ואירועי הקרב בג'נין 2002 על רקע הביקורת על ישראל. ב-2004 מונה לעוזר שר הביטחון ועמד בראש ועדה לבדיקת התנהלות צה"ל ומג"ב במחסומים בשטחים, בראש צוות לפתרון בעיות הומניטריות במרחב התפר וכאחראי למעקב אחר ההתנחלויות וקביעת גבולות התיחום והגידול הטבעי שלהם, בהתאם להבנות ממשלת ישראל עם ממשל ממשל ג'ורג' ווקר בוש.
שפיגל שימש יועץ לקרן לשיתוף פעולה כלכלי וכיועץ לנשיא המדינה בנושא פרויקטים אזוריים. במהלך מבצע עופרת יצוקה מונה לעמוד בראש המטה ההומניטרי שמטרתו לענות על צורכי האוכלוסייה הפלסטינית.
לקריאה נוספת

אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007.
הערות שוליים

↑  מאיר שלו, "בחזרה לסיירת גולני", במחנה, 1988.
↑  טלי זלינגר, טירונים כבני-אדם, דבר, ‏ 1 ביולי 1983.
↑  ערן נבון, האב, הבן ורוח הקרב, באתר ישראל היום, 6 במרץ 2015.
↑  אביחי בקר, "ארז של לבנון", הארץ, ‏ 01.03.1999.
↑  דניאל אדלסון, סמח"ט גולני מול מג"ד רותם של חטיבת גבעתי, ביטאון ביבשה, גיליון 2, יוני 2007.
↑  אורי שגיא, "אורות בערפל". תל אביב, ידיעות אחרונות, 1998, עמודים 256-257.
↑  הטובים לקורס בכירים, אתר תיאום פעולות הממשלה בשטחים, ‏ 15.05.2011.
↑  אורי בלאו, איור: דוד פולונסקי, חשיפה: הדו"ח הסודי של מערכת הביטחון על הבנייה הבלתי חוקית בהתנחלויות, באתר הארץ, 30 בינואר 2009.
| מפקדי חטיבת עציוני |
| --- | --- | --- |
|  חטיבת עציוני   (1947 - 1949) | ישראל עמיר • דוד שאלתיאל • משה דיין • יצחק פונדק |  |
|  חטיבה 408   (1978 - 2010) | חיים אורן • עזרא סלע • חזי צפריר • ברוך שפיגל • מוני חורב • נמרוד רן • דני שחר • רון שכנר • ארז וינר • רפי מילוא • גיא הלוי |  |
|  חטיבת עציוני   (2010 - הווה) | גיא הלוי • אילן דיקשטיין • קובי ולר • אורן שמחה • יאיר צוקרמן • איתן גלעד • שראל סבג |  |
שפיגל מבקר אתר של פרויקט חץ הדורות בחמת גדר
פרופגטור

במכניקת הקוונטים ובתורת שדות קוונטים, הפרופגטור הוא פונקציה המתארת את אמפליטודת הסיכוי של חלקיק שהיה בנקודה  y=(y^{0},\mathbf {y} ) במרחב-זמן לעבור לנקודה  x=(x^{0},\mathbf {x} ). במערכת קלאסית, הסיכוי הזה יהיה 1 אם החלקיק התקדם מנקודה  y לנקודה  x ו-0 אם החלקיק לא התקדם לנקודה  x. במערכת קוונטית, הסיכוי מקבל ערכים רצפים בין 0 ל-1, והוא 1 רק אם נקודות  y ו- x הן אותה נקודה בדיוק. בתורת שדות קוונטים, את המונח "חלקיק" מחליפים בהפעלת אופרטור השדה על מצב הואקום של המערכת.
במרחב התנע הפרופגטור מתאר את אמפליטודת הסיכוי של חלקיק לטייל עם 4-תנע מסוים. בניגוד לתורות קלאסיות בהם חלקיקים יכולים להתקדם רק עם 4-תנע שמקיים  p^{\mu }p_{\mu }=m^{2}, הפרופגטור של שדות קוונטיים לא חייב לקיים את המשוואה הזו. הפרופגטור מקבל ערכים סינגולריים עבור 4-תנע שמקיים את המשוואה הנ"ל, וחלקיקים שמקיימים אותה נקראים "על קליפת המסה" או "על הקליפה" (on the mass shell או on shell). חלקיקים שלא מקיימים את המשוואה נקראים "לא על קליפת המסה" (off the mass shell), והסיכוי לקיומם דועך ככל שהם מרוחקים יותר מקליפת המסה. מצבים אסימפטוטיים חופשיים של המערכת, המתארים חלקיקים שלא מבצעים אינטראקציה אחד עם השני נמצאים על קליפת המסה.
הפרופגטור משמש בתורת השדות הקוונטיים כדי לתאר את התקדמותם של חלקיקים וחלקיקים וירטואליים בין צמתים שונים בדיאגרמות פיינמן. בצורה זו, אינטראקציות מורכבות בין חלקיקים מפורקות לאינטראקציות לוקליות פשוטות יחסית ופרופגטורים בין האינטראקציות הלוקליות. שיטה זו מאפשרת חישוב של מטריצות הפיזור. הפרופגטור עצמו מושפע מהאינטראקציות בין החלקיקים וחישובו דורש רנורמליזציה.
במכניקה קוונטית לא יחסותית > הגדרה

במכניקת קוונטים לא יחסותית, הפרופגטור מוגדר כסיכוי של חלקיק להתקדם מנקודה  y בה הוא היה בזמן  t_{y} לנקודה  x בזמן  t_{x}. בדרך כלל, מדובר על הפרופגטור המפגר (retarded propagator) שמקבל ערך שונה מאפס רק אם הזמן  t_{x} מאוחר יותר מ- t_{y}. בסימון דיראק ניתן לכתוב את הפרופגטור כ- G^{+}(x,t_{x};y,t_{y})=\Theta (t_{x}-t_{y})\langle x(t_{x})\vert y(t_{y})\rangle  כאשר  \Theta  פונקציית הביסייד, ו- \vert x\rangle ,\vert y\rangle  מצבים עצמיים של אופרטור המיקום בזמנים  t_{x},t_{y} בהתאמה. מאחר שהזמנים בהם המצבים העצמיים שונים, יש להשתמש באופרטור הקידום בזמן כדי לחשב את האמפליטודה כלומר G^{+}(x,t_{x};y,t_{y})=\Theta (t_{x}-t_{y})\langle x\vert {\hat {U}}(t_{x},t_{y})\vert y\rangle =\Theta (t_{x}-t_{y})\langle x\vert e^{-i/\hbar \int _{t_{y}}^{t_{x}}{\hat {H}}dt}\vert y\rangle
את הביטוי הזה ניתן לחשב ישירות באמצעות שיטת אינטגרלי מסלול עבור המילטוניאנים שונים.
במכניקה קוונטית לא יחסותית > הפרופגטור כפונקציית גרין

מאחר שבתורת הקוונטים הפשוטה, הסיכוי של החלקיק להיות קיים בכל נקודת זמן הוא 1, אם החלקיק נמצא בנקודה כלשהו בזמן  t_{x} הוא היה חייב להיות קיים בזמן  t_{y}. מעקרון הסופרפוזיציה נובע שניתן לכתוב את אמפליטודת הסיכוי של חלקיק להיות בנקודה  x בזמן  t_{x} כאינטגרל על הסיכוי שהן היו בנקודה  y כפול אמפליטודת הסיכוי של לעבור מנקודה  y לנקודה  x. כלומר:
\phi (x,t_{x})=\int dyG^{+}(x,t_{x};y,t_{y})\phi (y,t_{y})
באמצעות נוסחה זו, ניתן לראות שהפרופגטור הוא פונקציית גרין עבור אופרטור שרדינגר המוגדר כ- {\hat {S}}={\hat {H}}-i\hbar \partial _{t}. כלומר מתקיים  {\hat {S}}_{x}G^{+}(x,t_{x};y,t_{y})=-i\hbar \delta (x-y)\delta (t_{x}-t_{y}) כאשר האופרטור פועל רק על קוארדינטות ה-x.
במכניקה קוונטית לא יחסותית > דוגמאות

הפרופגטור של חלקיק חופשי:  G^{+}(x,t;y,0)={\sqrt {\frac {m}{2\pi i\hbar t}}}\exp {\left(-{\frac {m}{2i\hbar t}}(x-y)^{2}\right)}
מתנד הרמוני קוונטי:  G^{+}(x,t;y,0)={\sqrt {\frac {m\omega }{2\pi i\hbar \sin(\omega t)}}}\exp {\left(-{\frac {m\omega }{2i\hbar \sin(\omega t)}}\left((x^{2}+y^{2})\cos(\omega t)-2xy\right)\right)}
בתורת שדות קוונטים > הפרופגטור המפגר, הפרופגטור המתקדם ופרופגטור פיינמן

בתורת שדות קוונטים, את פונקציית הגל של החלקיק מחליף אופרטור השדה שפועל על מצב הואקום. בשימוש בסימון דיראק, במצב כזה, את הפרופגטור המפגר היה לכאורה אפשר להגדיר כ- G^{+}(x,y)=\Theta (x^{0}-y^{0})\langle \Omega \vert \phi (x)\phi ^{\dagger }(y)\vert \Omega \rangle  כאשר  \vert \Omega \rangle  הוא הואקום ו- \phi  הוא אופרטור השדה. עם זאת, קל לראות שהגדרה זו בעייתית במקרה של שני אירועים שמופרדים באופן מרחבי, כלומר אירועים המקיימים  (x^{\mu }-y^{\mu })(x_{\mu }-y_{\mu })<0. עבור אירועים כאלה, קיימות מערכות יחוס בהם  x_{0}>y_{0} ומערכות אחרות בהן  x_{0}<y_{0}. הביטוי  \langle \Omega \vert \phi (x)\phi ^{\dagger }(y)\vert \Omega \rangle , לא מתאפס באופן זהותי גם עבור אירועים כאלה, ולכן ההגדרה הזו איננה אינווריאנטית לטרנספורמציות לורנץ. העובדה שהביטוי לא מתאפס מראה ששדה שנוצר בנקודה אחת יכול להתקדם מהר יותר ממהירות האור לנקודה אחרת. עם זאת, אין בכך סתירה לעקרון הלוקליות בתורת היחסות הפרטית מאחר שהתקדמות השדה לא מהווה התקדמות מידע. כדי לדעת האם מידע יכול להתקדם, יש לבדוק האם הקומוטטור של שני אופרטורי השדה יכול להיות שונה מ-0 עבור אירועים המופרדים מרחבית. בהתאם לכך, את הפרופגטור המפגר בתורת השדות הקוונטיים מגדירים כ-
G^{+}(x,y)=\Theta (x^{0}-y^{0})\langle \Omega \left|\left[\phi (x)\phi ^{\dagger }(y)\right]\right|\Omega \rangle =\Theta (x^{0}-y^{0})\left(\langle \Omega \left|\phi (x)\phi ^{\dagger }(y)\right|\Omega \rangle -\langle \Omega \left|\phi ^{\dagger }(y)\phi (x)\right|\Omega \rangle \right)
בהגדרה זו, הפרופגטור הוא אינווריאנטי, והוא מתאפס עבור אירועים שמופרדים מרחבית.
באופן דומה את הפרופגטור המתקדם מגדירים כ-
G^{-}(x,y)=\Theta (y^{0}-x^{0})\langle \Omega \left|\left[\phi (x)\phi ^{\dagger }(y)\right]\right|\Omega \rangle =\Theta (y^{0}-x^{0})\left(\langle \Omega \left|\phi (x)\phi ^{\dagger }(y)\right|\Omega \rangle -\langle \Omega \left|\phi ^{\dagger }(y)\phi (x)\right|\Omega \rangle \right)
במהלך הפיתוח של תורת השדות התגלה שנוח להגדיר את פרופגטור פיינמן של השדה על ידי  G_{F}(x,y)=\langle \Omega \vert T[\phi (x)\phi ^{\dagger }(y)]\vert \Omega \rangle  כאשר  T הוא סידור לפי הזמן המקיים  T[\phi (x)\phi ^{\dagger }(y)]=\left\{{\begin{matrix}\phi (x)\phi ^{\dagger }(y)&{\text{if }}x^{0}>y^{0}\\\phi ^{\dagger }(y)\phi (x)&{\text{if }}x^{0}<y^{0}\end{matrix}}\right\}. גם הפרופגטור הזה הוא אינוריאנטי לטרנספרומציות לורנץ, אך בניגוד לשני הקודמים הוא לא מתאפס זהותית עבור אירועים שמופרדים מרחבית. ההגדרה הזו מתכתבת עם העובדה שהאופרטור  \phi  הוא אופרטור יצירה של אנטי-חלקיקים והפרשנות לפיה אנטי-חלקיקים מתקדמים אחורה בזמן. פרופגטור פיינמן של השדה משמש בחישובים של פיזורים בתורת השדות, וחישובם נדרש כדי לחשב את האמפליטודות של דיאגרמות פיינמן.
הפרופוגטור הוא פונקציית גרין של משוואת התנועה של השדה, כלומר מתקיים  {\hat {L}}\vert \phi \rangle =-i\delta ^{(4)}(x-y).
בתורת שדות קוונטים > הפרופגטור כאינטגרל במרחב התנע

את החישוב של הפרופגטור אפשר לעשות דרך ההגדרה לעיל, ולהגיע לאינטגרלים במרחב התנע. בדרך כלל, הפרופגטור לא מחושב כשלעצמו, אלא הוא חלק מחישוב של דיאגרמת פיינמן. כדי להכניס את הפרופגטור לחישובים אלו, נוח לכתוב אותו כאינטגרל על 4-תנע. את זאת ניתן להשיג בקלות מהשימוש בעובדה שהאינטגרל הוא פונקציית גרין. לדוגמה עבור משוואת קליין-גורדון מתקבל:
(\partial ^{2}+m^{2})G(x,y)=-i\delta (x-y)\implies (-k^{2}+m^{2}){\tilde {G}}(k)=-i\implies {\tilde {G}}(k)={\frac {i}{k^{2}-m^{2}}}
לכן:
G(x,y)=\int {\frac {d^{4}k}{(2\pi )^{4}}}{\frac {ie^{-ik(x-y)}}{k^{2}-m^{2}}}=\int {\frac {d^{3}{\vec {k}}}{(2\pi )^{3}}}e^{i{\vec {k}}\cdot ({\vec {x}}-{\vec {y}})}\int {\frac {dk^{0}}{2\pi }}{\frac {ie^{-ik^{0}(x^{0}-y^{0})}}{{(k^{0})}^{2}-{\vec {k}}^{2}-m^{2}}}
הבעיה בביטוי הזה, היא שהאינטגרל האחרון בה מקבל ערכים סינגולריים בנקודות שנמצאות על קליפת המסה (כלומר מקיימות  {(k^{0})}^{2}={\vec {k}}^{2}+m^{2}=E_{k}^{2}). כדי לפתור את הבעיה הזו, ניתן להזיז את הנקודות הסינגולריות מהציר האמיתי ולהגיד שהערך הסינגולרי נמצא ב- \pm E_{k}\pm i\epsilon  כאשר  \epsilon \to 0. ישנן ארבע דרכים להזיז את הנקודות הסינגולריות, ולאחר ההזזה ניתן לחשב את האינטגרל באמצעות משפט השאריות. כל אחת מהדרכים להזיז את הערכים הסינגולריים נותנת סוג אחר של פרופגטור (מפגר, מתקדם, פיינמן ו"אנטי-פיינמן"). פרופגטור פיינמן מתקבל מהזזה של הקטבים ל- \pm (E_{k}-i\epsilon ). לכן את פרופגטור פיינמן של שדה קליין גורדון ניתן לכתוב כ-
G_{F}(x,y)=\int {\frac {d^{4}k}{(2\pi )^{4}}}{\frac {ie^{-ik(x-y)}}{k^{2}-m^{2}+i\epsilon }}
בתורת שדות קוונטים > דוגמאות לשדות שונים

הפרופגטור של חלקיק בעל ספין 0 המקיים את משוואת קליין גורדון הוא:  G_{F}(x,y)=\int {\frac {d^{4}k}{(2\pi )^{4}}}{\frac {ie^{-ik(x-y)}}{k^{2}-m^{2}+i\epsilon }}
הפרופגטור של פרמיון בעל ספין 1/2 המקיים את משוואת דיראק הוא:  G_{F}(x,y)=\int {\frac {d^{4}k}{(2\pi )^{4}}}{\frac {i(k\!\!\!/+m)e^{-ik(x-y)}}{k^{2}-m^{2}+i\epsilon }}
הפרופגטור של בוזון כיול וקטורי חסר מסה (דוגמת הפוטון) תלוי בבחירת הכיול, נוח לקבוע את הכיול בצורה כזו שהוא יפשט את הפרופגטור, קביעות נוחות הן:
G_{F}^{\mu \nu }(x,y)=\int {\frac {d^{4}k}{(2\pi )^{4}}}{\frac {ie^{-ik(x-y)}}{k^{2}+i\epsilon }}\left(-g^{\mu \nu }-(1-\xi ){\frac {k^{\mu }k^{\nu }}{k^{2}}}\right) כאשר  \xi  הוא קבוע.  \xi =0 מתקבל עבור כיול לורנץ ( \partial ^{\mu }A_{\mu }=0) ו- \xi =1 הוא כיול פיינמן שנוח להשתמש בו בחישובים באלקטרודינמיקה קוונטית.
עבור בוזון מסיבי הפרופגטור הוא:  G_{F}^{\mu \nu }(x,y)=\int {\frac {d^{4}k}{(2\pi )^{4}}}{\frac {ie^{-ik(x-y)}}{k^{2}-m^{2}+i\epsilon }}\left(-g^{\mu \nu }-{\frac {k^{\mu }k^{\nu }}{m^{2}}}\right).
בתורת שדות קוונטים > אינטראקציות ורנורמליזציה

התיאורים והחישובים לעיל נעשו במסגרת תיאוריות של שדות חסרי אינטראקציות, אולם במצב בו קיימות אינטראקציות בין השדות לעצמם, או בין שדות לשדות אחרים, האינטראקציות האלה משנות את הפרופגטור. אפשר להדגים את הרעיון במסגרת האלקטרודינמיקה הקוונטית - הסיכוי של אלקטרון להתקדם מנקודה Y לנקודה X כולל את האפשרות בה הוא מתקדם ישירות בין הנקודות, אולם גם אפשרויות מורכבות יותר. לדוגמה יש אפשרות בה הפוטון מתקדם מנקודה Y לנקודה Z, פולט בנקודה זו פוטון, הפוטון והאלקטרון מתקדמים בנפרד לנקודה W, ובה האלקטרון קולט את הפוטון, ומנקודה W האלקטרון מתקדם לנקודה X. בדוגמה זו האלקטרון פלט וקלט פוטון אחד, אולם האלקטרון יכול לקלוט ולפלוט אינספור פוטונים, ולכל אחד מהפוטונים יכול להיות כל ערך של 4-תנע. חישוב של כל התרומות של קליטת ופליטת פוטונים מוביל לכך שהאלקטרון בתיאוריה שכוללת את האינטראקציות צריך להתנהג כאילו יש תיקון למסת המנוחה שלו שתלוי באנרגיה שלו.
בעת פיתוח תורת שדות קוונטים, התגלה שהתיקון הזה הוא אינסופי. עם זאת, צפייה בתוצאות ניסויים מראה שמסת המנוחה של האלקטרון היא סופית ויכולה להימדד. כדי לפתור את בעיית ההתבדרות הזו משתמשים בהליך הרנורמליזציה שמטרתו לייצר מצב שבו לתיאוריה הנכתבת יש ניבויים פיזיקליים שיכולים להיבדק, על אף שמבחינה מתמטית היא יכולה להכיל מצבים שכוללים הפרש של שני ביטויים מתבדרים.
התוצאה של התיאוריה הזו היא שאנרגיית המנוחה של האלקטרון גדלה כאשר האנרגיה הכוללת של האלקטרון גדולה. תופעות דומות מתרחשות עבור שדות אחרים.
ראו גם

תורת השדות הקוונטית
אינטגרלי מסלול
דיאגרמות פיינמן
מטריצת פיזור
פונקציית גרין
רנורמליזציה
הערות שוליים

↑  בשימוש במטריקת מינקובסקי עם הסימנים  (+,-,-,-)
↑  יש קונבנציות שונות עם פקטורים של  i\hbar  במקומות שונים.
↑  עבור שדות פרמיונים את הקומטטור מחליף האנטי-קומטטור
↑  עבור שדה פרמיוני מגדירים  T[\phi (x)\phi ^{\dagger }(y)]=\left\{{\begin{matrix}\phi (x)\phi ^{\dagger }(y)&{\text{if }}x^{0}>y^{0}\\-\phi ^{\dagger }(y)\phi (x)&{\text{if }}x^{0}<y^{0}\end{matrix}}\right\}
↑  בוזון מסיבי לא מקיים סימטריית כיול. כדי לקבל בוזון כיול המתנהג כמו בוזון מסיבי יש לצמד את השדה לשדה סקלרי באמצעות מנגנון דוגמת מנגנון היגס. הפרופגטור המוצג כאן הוא המתקבל במקרה בו לוקחים את המסה של בוזון גולדסטון במנגנון הזה לאינסוף, ובכך מנתקים אותו מהתיאוריה.
Lali

Lali (מסוגנן באותיות גדולות) הוא אלבום האולפן החמישי של הזמרת הארגנטינאית לאלי, שיצא לאור ב-13 באפריל 2023 דרך סוני מיוזיק לטין.
להקלטתו, לאלי עבדה בעיקר יחד עם מאורו דה טומסו ומרטין ד'אגוסטו. הפקת האלבום בוצעה כולה על ידי דה טומסו, עם הפקה נוספת של דנילו אמריס דיאז, לקס לותורז וז'אן לוקה. האלבום נחשב לעבודה האישית ביותר בקריירה של לאלי עד כה, המציג מספר צלילים ואלמנטים של מוזיקת פופ של סוף שנות ה-90 ותחילת שנות ה-2000, עם השפעה חזקה של אמני פופ שאפיינו את התקופה כמו בריטני ספירס, אן סינק, שר וג'ניפר לופז, בין היתר. מצד שני, האלבום מציין את חזרתה של לאלי לשורשיה במוזיקת הפופ לאחר שחקרה צלילים לטיניים כגון רגאטון וטראפ באלבומים הקודמים שלה Brava ו-Libra.
רקע

בנובמבר 2020, לאלי הוציאה את האלבום הרביעי שלה, Libra, שנחשב לפרויקט "הכי אורבני" שלה נכון לזמן יציאתו. במהלך הפרויקט, לאלי חיפשה איזון בין סאונד הפופ המזוהה עמה, שהוגדר כ"מהות" שלה, ומרכיבים אורבניים חדשים ששולשבו במוזיקה שהוציאה מאז האלבום Brava בשנת 2018. עם המגבלות שיצאו על הציבור בעקבות מגפת הקורונה, לאלי לא יכלה לצאת לסיבוב הופעות לקידום האלבום, ולכן החליטה להתמקד בתפקידי משחק. בשנת 2021 החלה לצלם את העונה השלישית של "שמיים אדומים", המיני סדרה "El fin del amor" והתוכנית "La Voz ארגנטינה".
לאחר תקופה, לאלי פגשה את מאורו דה טומסו ומרטין ד'אגוסטו, הידוע גם בשם גלן. דה טומסו הביע שתמיד רצה לעבוד עם לאלי כי היא מעריצה של מקס מרטין והמוזיקה שהוא הפיק לאמנים כמו בריטני ספירס, הבקסטריט בויז, קייטי פרי וטיילור סוויפט. הוא גם היה אחראי על ההיכרות בין לאלי לגלן והזמנתם לעבוד יחד. גלן, מעריץ של ספירס, תמיד הרגיש שאין אף אחד בסצנת המוזיקה הארגנטינאית הקונבנציונלית שעושה מוזיקת פופ. עם זאת, הוא התחיל לשים לב ללאלי כשהיא הופיעה לראשונה כסולנית כי היא השמיעה את צליל הפופ שהוא אהב. גלן הוסיף: ”בתור הומו, רציתי להיות דיווה [ו]לאלי מתאימה לתפקיד הזה היטב: היא שרה טוב, רוקדת טוב ויש לה עניין אסתטי. אתה רואה את הקליפים מהאלבום הראשון והם פופ. הם קליפים א-לה בריטני [ספירס]. לאלי עונה על כל הדרישות של פנטזיית הדיווה להומואים”. הוא גם אמר שהוא התחבר בצורה מושלמת ללאלי מההתחלה כי שניהם הבינו שהם גדלו והאזינו לאותה מוזיקה. השלישייה, שהוקמה על ידי לאלי, גלן ודה טומסו קראה לעצמה "הטריומווירט של הפופ" והם אימצו את המשימה להביא את הפופ המקומי לרמה של מה שהם תמיד צרכו מ"זרים".
ההקלטות לאלבום החלו במאי 2021. דה טומסו הודה שהוא זה שהציע ללאלי לעשות אלבום כמו Blackout של בריטני ספירס. הם לא רצו שהאלבום יישמע כמו Blackout, אבל הם לקחו את זה כדוגמה למה שהאלבום היה בשביל ספירס: שינוי בסאונד ומעבר. גם גלן וגם דה טומסו הרגישו שכמו האלבום של ספירס, אלבום האולפן החמישי של לאלי צריך לייצג "ביטוי של חופש לאחר שעברה אלבומים אחרים שבהם פעלה לפי הוראות" וכבר היו משוכנעים ששם האלבום חייב להיקרא על שם לאלי עצמה.
ב-22 בדצמבר 2021, לאלי שיתפה דרך הרשתות החברתיות שלה סרטון קצר של 30 שניות בלבד המודיע על הקאמבק המוזיקלי שלה, שבו ניתן לראות כמה טיזרים של הפרויקטים הבאים שלה ואת המילים "Lali 2022", שרומזות שמוזיקה חדשה תגיע בשנת 2022.
קונספט ושם האלבום

האלבום הוא "מחווה לפופ" שבה הזמרת חוזרת על רבות מההשפעות המוזיקליות ששאבה במהלך חייה. הוא מתואר כ"אלבום הכי פופי שלה", והוא מציג מספר צלילים ואלמנטים של מוזיקת פופ. מסוף שנות ה-90 ועד תחילת שנות ה-2000. בין אלה, ניתן לזהות את ההשפעה החזקה של אמנים ששלטו בתקופה כמו בריטני ספירס, אן סינק וג'ניפר לופז, בין היתר.
האלבום נקרא על שם לאלי עצמה "לא מתוך גישה אגוצנטרית בלבד", אלא בגלל שזה האלבום "הכי כנה" שלה. בראיון עם "GQ ספרד", לאלי אמרה: ”זה [האלבום] שהכי מייצג אותי, ובדרך כלשהי, את כל הדרך שלי מאז שהייתי ילדה.”. בנימה דומה, הזמרת אמרה ללוס 40 שהיא בחרה בשם בגלל שהאלבום "סוגר שלב בחייה" והוסיפה: ”אני בת 31 ורציתי לסגור את השלב והדרך האלו מהעבר ועד היום” וכי ”האלבום הזה מגדיר את לאלי שעבדה כל כך קשה כדי להגיע לאלבום החמישי הזה”.
קונספט ושם האלבום > עטיפת האלבום

ב-30 במרץ 2023, שבועיים לפני ההשקה, לאלי חשפה דרך החשבון הרשמי שלה בספוטיפיי את העטיפה, האסתטיקה ותאריך היציאה של האלבום. בעטיפה ניתן לראות את לאלי עומדת במרכז העטיפה, לבושה במעיל עור שחור ושערה אסוף בתסרוקת מבולגנת, מביטה לצדדים כשברקע מבנים מטושטשים. לאחר פרסום העטיפה, היא זכתה לתגובות מעורבות. ממעריציה הוא זכה לביקורות חיוביות רבות, רבים מהם אף הזכירו את הדמיון לעטיפה של Let Go, אלבום הבכורה של אבריל לאבין, ומצד שני, מבקרים רבים החלו להגיב שלאלי גנבה את הרעיון של העטיפות אלבום של לאבין ואלבום הבכורה של דואה ליפה, הם אפילו האשימו אותה בהעתקת הטיפוגרפיה של ליפה. איגנסיו פריירה ממגזין XMAG השווה את העטיפה לקליפ של "2 Become 1" של הספייס גירלז. בנוסף לזמרת, שם האלבום הכתוב באותיות גדולות מופיע בפינה הימנית התחתונה של העטיפה, בעוד את תווית הייעוץ להורים ניתן לראות בפינה השמאלית העליונה.
מוזיקה וליריקה

Lali מורכב מ-13 רצועות, מתוכם שתיים מתויגות כבוטות. האלבום מציין את האלבום הראשון של לאלי שלא מכיל שיתפי פעולה מאז Soy שיצא בשנת 2016. מבחינה מוזיקלית, האלבום הוא "האלבום הכי פופי של הזמרת שבו היא משלבת צלילים משנות ה-2000 עם הייפרפופ, דאנס ו-EDM".
מוזיקה וליריקה > הרכב והפקה

האלבום נכתב כולו על ידי לאלי, מרטין ד'אגוסטו ומאורו דה טומסו. השלישייה קראה לעצמה "הטריומווירט של הפופ". רק "Disciplina" ו-"Diva" כוללים כותב נוסף, דנילו אמריס דיאז. הפקת האלבום בוצעה כולה על ידי דה טומסו. דיאז משמש גם כמפיק שותף בשתי הרצועות שעזר לכתוב, בעוד ז'אן לוקה היה שותף להפקת "KO" ולקס לותורז השתתף בהפקה של "Diva". המספר הקטן הזה של מפיקים עומד בניגוד חד לאלבומה הקודם, Libra, בו עבדה לאלי עם מפיקים שונים לכל שיר. כשנשאלה על ההפקה של Libra בראיון בשנת 2020, אמרה לאלי: ”החלטתי להיכנס כל יום לאולפן עם מפיק אחר, מלחין אחר, עם אנשים שהיו להם רעיונות שונים מהמלחין מהיום הקודם, שרוצים לעשות מוזיקה שלא דומה למה שעשיתי יומיים קודם לכן.”.
מבחינה לירית, האלבום "קשור לחיפוש הרגשי והמיני [של לאלי].". בראיון באוקטובר 2022 עבור "Shangay", לאלי סיפרה שהאלבום נולד מחוויות חיי הלילה שלה והיה לו קשר רב לחיים בספרד לזמן מה, והוסיפה: ”מצאתי לאלי שקצת צבועה עם עצמה, שהיו לה הרבה פחדים ו[ש]צינזרה את עצמה. אז זה אלבום מאוד כנה שמשקף את החיפוש שלי בזמן הזה”.
תגובות > ביקורות

בביקורת חיובית, חואנה ג'איימו מהמהדורה הארגנטינאית של הרולינג סטון, כתבה: ”Lali הוא אלבום מלא תשוקה. תשוקה לריקוד, תשוקה מינית או תשוקה אמנותית, לא משנה מה, הקול שלה עולה על גדותיו באנרגיה ובעיקר ברעבתנות. כשם שזהו אלבום שאפתני כיוון שהוא מכסה את ההיבטים השונים של הפופ, המילים שלו מדברות גם על להיות שאפתנית, להגיע גבוה יותר ולקיים חיים מלאי הנאה.”. מצידו, לופה טורס מהעיתון הארגנטינאי La Nación כתב ”עם הנהונים רבים למוזיקת הריקודים של תחילת שנות ה-2000, מלכת הפופ הארגנטינאי מהמרת בתנועה. לאלי שואפת להישמע חדשה ופורסת את ההצעה האמנותית שלה בליווי אסתטיקה מושכת וכוריאוגרפיה מרהיבה.”. מצד שני, כתבה+ פסקל קווילילונגו מ"לוס 40 צ'ילה": ”האלבום הזה הוא דוגמה של הרבגוניות שלה כאמנית. כל שיר הוא ייחודי, ולכולם יש משהו במשותף: תשוקה שרק לאלי יכולה להעביר”.
תגובות > היבט מסחרי

עוד לפני השקתו, האלבום הופיע לראשונה בראש מצעד האלבומים האורוגוואי בגיליון מרץ שלו. האלבום השיג את זה רק בשבוע אחד שהורכב אך ורק ממכירות מוקדמות. למרות שהוא נשאר במקום הראשון במהדורת אפריל של המצעד האורוגוואי, יציאתו גם הקפיצה את אלבום האולפן הרביעי של לאלי, Libra, שהגיע היישר למקום ה-16. בארגנטינה, האלבום הופיע ישירות בראש "מצעד האלבומים של ארגנטינה" עם שלושה ימי מעקב בלבד, ונשאר במקום זה שישה שבועות רצופים.
קידום > הופעות חיות

קידום האלבום החל ב-1 במאי 2022, כשלאלי ביצעה לראשונה את "Disciplina" ב-Premios Platino השנתי התשיעי. החל מ-23 ביוני 2022, לאלי כללה את "Disciplina",‏ "Diva", ‏"Como tú" ו-"N5" לרפרטואר מההופעה הראשונה של סיבוב ההופעות "Disciplina Tour". ב-10 באוגוסט 2022, היא שרה את ארבעת הסינגלים הראשונים מהאלבום בפסטיבל הווירטואלי "Suena en TikTok". ב-26 בפברואר 2023, לאלי הופיעה בגמר ליגת המלכים, שנערך באצטדיון קאמפ נואו בברצלונה, ספרד. שם ביצעה את "Disciplina", ‏"N5" ו-"Motiveishon".
קידום > סינגלים

בסוף שנת 2021, לאלי פרסמה טריילר ברשתות החברתיות שלה המודיע על קאמבק הוזיקלי עם סרטון קצר של 30 שניות בלבד והמילים "Lali 2022". כתוצאה מכך, "Disciplina" יצא לאור כסינגל המוביל של האלבום ב-12 בינואר 2022, שהשקתו הרשמית הייתה ללא הודעה מוקדמת. הווידאו קליפ הרשמי של השיר, אותו ביים רנדרפאניק והפיק The Movimient, יצא גם באותו יום. הוא זכה לשבחים על ידי מבקרים ומעריצים של לאלי, במיוחד על הכוריאוגרפיה שלו. שבועיים לאחר מכן, ב-25 בינואר 2022, לאלי אישרה באמצעות הרשתות החברתיות שלה כי השיר "Diva" יצא כסינגל השני מהאלבום ב-27 בינואר. הקליפ שלו, ששוב ביים רנדרפאניק, יצא במקביל לשיר. לדברי הזמרת, הקליפ עוסק ברעיון ההצלחה, עושר וחומרנות של דיווה ולהפך, הריקנות והבדידות המלווים אותה בחייה. ב-10 בפברואר 2022, לאלי השיקה את "Como tú" כסינגל שלישי מהאלבום בו זמנית עם הווידאו קליפ שלו. בבימויו של רנדרפאניק, הקליפ מציג את לאלי מבצעת ריקוד מלמבו מודרני עם להקת Malevo, כמו גם שילוב בין הפולקלור הארגנטינאי ומוזיקת פופ, עם מספר התייחסויות תרבותיות. השיר הגיע למקום השביעי במצעד הרדיו הארגנטינאי ולמקום ה-62 במצעד הארגנטינה הוט 100.
ב-22 ביוני 2022, לאלי הוציאה את "N5", בו תיארה מערכת יחסים חד מינית בפעם הראשונה לאחר שיצאה מהארון כביסקסואלית כמה שנים קודם לכן. השיר הפך לאחד המצליחים ביותר של לאלי, והגיע למקום התשיעי במצעד "ארגנטינה הוט 100" וקיבל תואר זהב במדינה. הסינגלים שבאו לאחר מכן היו "2 son 3" באוגוסט, "Motiveishon" בנובמבר לאחר שהזמרת הופיעה במצעד הגאווה של בואנוס איירס ו-"Cómprame un brishito" במרץ 2023. לאלי הוציאה את האחרון כמתנה למעריצים שלה, שביקשו אותו לאחר שאורחים הקליטו אותו ופרסמו אותו ביום הולדתה ה-30 שנה קודם לכן.
קידום > סיבוב הופעות

כדי לקדם את הסינגלים הראשונים מהאלבום, ב-4 באפריל 2022, הכריזה לאלי על סיבוב ההופעות דרך הרשתות החברתיות שלה, שייקרא "Disciplina Tour", והמופע ההראשון תוכנן בהופעה בבואנוס איירס. לאחר מכן, היא הכריזה על מופעים חדשים לערים שונות בארגנטינה ובעולם - כולל מספר מדינות באמריקה הלטינית, אירופה ואסיה. כפיצוי למעריציה, לאחר שלא הייתה מסוגלת לתכנן סיבוב הופעות ראוי לאלבום האולפן הרביעי שלה, Libra, ובשל מגבלות מגפת הקורונה, סיבוב הופעות זה כלל שירים מהאלבום הקודם.
לבסוף, סיבוב ההופעות החל ב-23 ביוני 2022 בבואנוס איירס וזכה לשבחים מהמבקרים, ששיבחו היבטים כמו הבמה, הכוריאוגרפיות המרובות והביצועים של לאלי בכלל, והשוו את הביצועים שלה לרמה של כוכבות פופ גדולות, כמו בריטני ספירס, מדונה, ביונסה או ליידי גאגא.